钦定古今图书集成/理学汇编/学行典/第050卷 > 章潢图书编 > 《湛氏心性说》
## 钦定古今图书集成/理学汇编/学行典/第050卷 > 章潢图书编 > 《湛氏心性说》

“性者，天地万物一体者也，浑然宇宙，其气同也。心也
者，体天地万物而不遗者也。性也者，心之生理也。心
性非二也，譬之谷焉，具生意而未发，故浑然而不可
见，及其发也，恻隐、羞恶、辞让、是非萌焉，仁义、礼智自
此焉始分矣，故谓之四端。端者，始也，良心发见之始
也。是故始之敬者，戒惧慎独以养其中也，中立而和”
发焉，万事万化自此而达，而位育不外是矣。故位育
非有加也，全而归之者耳。“终之敬”者即始之敬而不
息者也。心无所不贯也，无所不包也，包与贯实非二
也。故心也者，包乎天地万物之外而贯夫天地万物
之中者也，中外非二也，天地无内外，心亦无内外，极
言之耳矣。故谓“内为本而外天地万物以为心”者，小
之为心也；